31.10.2022
SK
Úradný vestník Európskej únie
L 282/139
IV.
TRIEDA PRIPRAVENÉ POTRAVINY; NEALKOHOLICKÉ A ALKOHOLICKÉ NÁPOJE A OCOT; TABAK A VYROBENÉ NÁHRADKY TABAKU; PRODUKTY, TIEŽ OBSAHUJÚCE NIKOTÍN, URČENÉ NA INHALÁCIU BEZ HORENIA; OSTATNÉ VÝROBKY OBSAHUJÚCE NIKOTÍN URČENÉ NA PRÍJEM NIKOTÍNU ĽUDSKÝM TELOM Poznámka 1.
Termín „pelety“ v tejto triede znamená výrobky aglomerované buď priamo zlisovaním, alebo pridaním spojiva v rozsahu nepresahujúcom 3 hmotnostné %.
16.
KAPITOLA PRÍPRAVKY Z MÄSA, RÝB, KÔROVCOV, MÄKKÝŠOV ALEBO OSTATNÝCH VODNÝCH BEZSTAVOVCOV ALEBO HMYZU Poznámky 1.
Do tejto kapitoly nepatrí mäso, mäsové droby, ryby, kôrovce, mäkkýše alebo ostatné vodné bezstavovce, ani hmyz, pripravené alebo konzervované procesmi uvedenými v 2. alebo 3. kapitole, poznámke 6 k 4. kapitole alebo v položke 0504. 2.
Do tejto kapitoly patria potravinové prípravky za predpokladu, že obsahujú viac ako 20 hmotnostných % párkov, salám, mäsa, mäsových drobov, krvi, hmyzu, rýb alebo kôrovcov, mäkkýšov alebo ostatných vodných bezstavovcov, alebo akejkoľvek kombinácie týchto výrobkov.
V prípade, že tieto prípravky obsahujú dva alebo viac vyššie uvedených výrobkov, zatriedia sa do položky 16. kapitoly zodpovedajúcej zložke alebo zložkám, ktorých hmotnosť prevažuje.
Tieto ustanovenia sa nevzťahujú na plnené výrobky položky 1902 ani na prípravky položky 2103 alebo 2104.
Na prípravky obsahujúce pečeň sa ustanovenia druhej vety neuplatňujú pri určení podpoložiek v rámci položky 1601 alebo 1602.
Poznámky k podpoložkám 1.
Na účely podpoložky 1602 10 termín „homogenizované prípravky“ znamená prípravky z mäsa, mäsových drobov, krvi alebo hmyzu, jemne homogenizované, balené na predaj v malom ako výživa vhodná pre dojčatá alebo malé deti alebo na dietetické účely, v obaloch s čistou hmotnosťou nepresahujúcou 250 g.
Pri použití tejto definície sa neprihliada na malé množstvá akýchkoľvek prísad pridaných na ochutenie, na účely konzervácie alebo z iných dôvodov.
Tieto prípravky môžu obsahovať malé množstvo viditeľných kúskov mäsa, mäsových drobov alebo hmyzu.
Táto podpoložka má prednosť pred všetkými ostatnými podpoložkami položky 1602. 2.
Ryby, kôrovce, mäkkýše a ostatné vodné bezstavovce špecifikované v podpoložkách položky 1604 alebo 1605 len pod ich všeobecnými názvami sú rovnaké druhy ako tie, ktoré sú uvedené v 3. kapitole pod rovnakými názvami.
Doplnkové poznámky 1.
Na účely podpoložiek 1602 31 11, 1602 32 11, 1602 39 21, 1602 50 10 a 1602 90 61 termín „nevarené“ znamená výrobky, ktoré neboli vôbec tepelne spracované alebo ktorých tepelné spracovanie nie je dostačujúce na zabezpečenie koagulácie bielkovín mäsa v celom výrobku, a preto, v prípade podpoložiek 1602 50 10 a 1602 90 61 sa pri krájaní objavujú stopy ružovkastej tekutiny na reznej ploche, keď je výrobok rozrezaný v jeho najhrubšej časti. 2.
Na účely podpoložiek 1602 41 10, 1602 42 10 a 1602 49 11 až 1602 49 15 sa termín „kusy z nich“ vzťahuje len na pripravené alebo konzervované mäso, pri ktorom je zrejmé vzhľadom na rozmery a charakteristiky príslušného svalového tkaniva, že bolo získané zo stehna, pliecka, chrbta alebo krkovičky z domácich svíň.